थाईलैंड के फुकेट द्वीप में गुरुवार को हुई नौका दुर्घटना में मृतकों की संख्या 41 पहुंच गई है. अधिकारियों ने बताया कि बचावकर्मियों ने 41 शवों को समुद्र से बाहर निकाला है. वहीं करीब 15 लोग अभी भी लापता हैं. नाव में फंसी लाशों में से कई महिलाओं ने बच्चों को सीने से चिपका रखा है. फीनिक्स नाम की इस नाव में मरने वाले सभी यात्री चीन के नागरिक थे. शवों को बरामद करने के लिए रविवार को 17 चीनी गोताखार इस अभियान में शामिल हुए. फुकेट के गवर्नर नोरापाट फलोडथोंग ने इससे पहले बताया था कि शनिवार को 37 शव बरामद किये गये थे.